OpenLLM-France/wikimedia huggingface dataset:
# Asterix Bretainian

Asterix Bretainian (frantsesez: Astérix chez les Bretons) Asterixen abenturak kontatzen dituen zortzigarren komikia da.
1986an izenburu berdineko marrazki bizidun filmean zinemaratu zen.

## Istorioa

Oharra: Atal honek istorio osoa edo amaiera argitzen du.
Julio Zesarrek Britainia Handia osoa konkistatu du, inbaditzailearen aurrean oraindik eusten duen herrixka bat izan ezik, baina nekatutako gerlari hauek galtzen ari dira eta Asterixen lehengusua den Zezentorax edabe magiko bila bidaltzea erabakitzen dute britainiarren erresistentziarako.
Panoramixek edabez beteriko upel handi bat prestatzen dio, eta Galian guztia bare eta lasai dagoenez, Asterix eta Obelix berarekin doaz. Bidean erromatar itsasontzi bat erasotzen dute eta erromatarrek galiarren asmoaren berri jakiten dute, eta beraz, itzuli eta hiri osoa abisupean jartzen dute. Ostatu batean babestuak izango zirela jakinda, baina ez zeinetan, hiriko ardo upel guztiak konfiskatzea erabakitzen dute, edabez betea dagoena ere lortzeko.
Asterixek eta Obelixek jauregi barruan sartzea lortzen dute, baina hiriko upel guztiak daudenez, han denbora asko geratzera ez arriskatzeko, euren ostalariaren upel guztiak konfiskatuta eraman zituzten ondoren zuzenekoa ikertzeko. Hala ere, euren gurdia lapur batek lapurtzen die, ardoa alde guztietan saltzen duena. Lapurra aurkitutakoan, upel guztien arrastoa banan-banan bilatzen hasten dira, eta azkenik errugbi partida batean aurkitzen dute. Baina upelarekin ihes egiten saiatzean, erromatarrek erasotzen dituzte eta upela suntsitzen dute, honen edukia ibaian galtzen delarik.
Behin herrixkan, Asterixek Panoramixek urruneko herrialde batean lortutako hosto batzuk hartzen ditu, eta edabea egingo duela ziurtatzen du. Berez, te hostoak baino ez ziren, baina gerlari bretoiak erromatarrak garaitzeko haina motibatzen ditu.

## Pertsona ospetsuen irrimarrak

* The Beatles musika taldea, herrialdeko neska nerabe guztiak erotzen dituen koblakari bretoi talde arrakastatsu bat bezala.

## Marrazki bizidunak

* Asterix Bretainian (1986)

## Kanpo estekak

* Datuak: Q677479
# Asterix Hispanian

Asterix Hispanian (frantsesez: Astérix en Hispanie), Asterixen komiki saileko 14. abentura da, Frantzian, 1969an argitaratu zena. Salvat argitaletxeak 2018an argitaratu zuen Maddalen Arzallusen itzulpena.

## Istorioa

Oharra: Atal honek istorio osoa edo amaiera argitzen du.
Julio Zesarren tropek, Hispaniaren lurralde ia osoa hartu eta konkistatu dute, Munda eta Hispalis artean dagoen herrixka iberiar bat izan ezik, bere sustraiak alde batera uzteari uko egiten diona. Horretarako, erromatarrek, Pepe bahitzen dute (benetan Perikles deitzen dena), herrixkako buruzagia den Batxurizopito eta Arrilarioren semea, konkistatzen uzten badira, itzuliko diotenaren baldintza jarriz. Erromatarrak Erromara doazen bitartean, Asterix eta Obelixekin topo egiten dute, nortzuk Pepe kendu eta Hispaniara itzultzea erabakitzen duten. Bidean zehar, galiarrak, piratekin topo egiten dute Itsaso Zeltikoan, Europa iparraldetik datozen turistekin, druida prozesioekin eta zezenketa jaiekin hispaniar lurraldean, baita suaren inguruan dantzatu eta kantatzen duten ijitoekin ere, erromatarretako bat, Klaudius Nonpossumus, mozorrotuta, galiarrei edabe magikoa lapurtzen saiatzen den bitartean, honela, umea erromatarrei itzultzeko. Binetetako batean, Zaragoza aldean, Kixote eta Santxo Pantzaren bertsio zeltiberiar bat ere agertzen da.

## Komikiaren iruzkina

Liburu hau, frankismo garaiaren amaierako irrimarrazko irudi bat da, non turista ugaritasuna (liburuan, barra-barra agertzen dira galiarrak, godoak eta bretoiak, euren ondorengo izango diren frantziar, alemaniar eta britainiarrek bezala eginez), ohiturarik espainiarrenak eta herrialdea modernizatzeko etengabeko borroka (horrek, etengabe, errepideetan lanak egin behar izatea ekarri arren) nahasten ditu. Hasiera batean, herrialdea 1969an gobernatzen zuen diktadura frankistari buruzko erreferentziarik ez dagoela dirudien arren, egia esan, gauzaren batzuk, oso modu sotilean, berau gogorarazten dute. Honela, erromatar legionarioak, Hispanian, beste komiki batzuetan ez bezala janzten dira, Falangea gogorarazten duten jantzi urdinarekin eta zapi gorriarekin, eta Hispania, "jeneral" (Asterixen abentura guztien artean, halako titulua duen erromatar bakarra) zahar eta despota batek gobernatzen du, bere izena aipatzen ez delarik.
Galiarren herrixkako biztanleen arteko borroka ospetsua ikusten den Asterixen lehen komikia da.

## Pertsonaia ospetsuen irrimarrak

Gérard Calvi, konposatzaile frantziarra, erromatar bandaren zuzendari bezala marraztua dago Hispalisko zirkuan.

## Erreferentziak

* ↑ Arzallus, Maddalen. (2015). «NorDaNor | EIZIE» nordanor.eus (Noiz kontsultatua: 2020-11-22).

## Kanpo estekak

* Datuak: Q534369
# Asterix Galiako itzulian

Asterix Galiako itzulian (frantsesez: Le Tour de Gaule d'Astérix) Asterixen abenturak kontatzen dituen bosgarren komikia da. René Goscinnyk eta Albert Uderzok egin zuten. Pilote aldizkarian argitaratu zuten 172. aletik aurrera eta, album moduan, 1965an.

## Istorioa

Oharra: Atal honek istorio osoa edo amaiera argitzen du.
Julio Zesarrek pax romana Galia osora eraman nahi du. Horretarako Asterixen herrixka konkistatu behar du eta harresi bat eraikituko du herrixka setiatzeko. Asterixek ez du harresia gustuko, bera, galiarra izanik, Galiako edozein tokitara joateko eskubidea duela esanez. Hori dela eta, erromatar prefektuari Galia osoari itzuli bat egingo diola esango du.

## Pertsonaiak

* Asterix
* Idefix
* Obelix
* Panoramix
* Asuranzeturix
* Abrarakurzix
* Julio Zesar

## Bitxikeria

* Massilian Marcel Pagnol, Raimu, Fernand Charpin, Paul Dullac eta Robert Vattier aktoreen karikaturak diren pertsonaiak topatuko dituzte. Gainera, lehendabiziko eszenan, denek antzeztu zuten Marius (1931) filmaren karta-jokoan agertzen dira.

## Kanpo estekak

* Datuak: Q1510188
# Arley (Alabama)

Arley Alabamako herri bat da. Winston konderrian kokatua dago. 2010ean 357 biztanle zituen, 36,7 kilometro koadrotan banatuta.

## Ikus, gainera

* Winston konderria

## Kanpo estekak

* Datuak: Q66730
# Arlewatt

Arlewatt Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 335 biztanle zituen 5,57 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q20745
* Multimedia: Arlewatt / Q20745
# Arlington (Georgia)

Arlington Georgiako estatuko hiri bat da. Calhoun konderrian kokatua dago. 2010ean 1.479 biztanle zituen, 10,68 kilometro koadrotan banatuta.

## Ikus, gainera

* Calhoun konderria

## Kanpo estekak

* Datuak: Q2567888
* Multimedia: Arlington, Georgia / Q2567888
# Arley Dinas

José Arley Dinas Rodríguez (1974ko maiatzaren 16a - ) Kolonbiako futbolari ohia da.

## Selekzio nazionala

Kolonbiako selekzioarekin :
| Urtea | Partida | Gol |
| 1995 | 2 | 0 |
| 1996 | 0 | 0 |
| 1997 | 0 | 0 |
| 1998 | 0 | 0 |
| 1999 | 1 | 0 |
| 2000 | 13 | 0 |
| 2001 | 5 | 0 |
| 2002 | 3 | 0 |
| 2003 | 0 | 0 |
| 2004 | 5 | 0 |
| Guztira | 29 | 0 |

## Kanpo estekak

* National Football Teams
* (Japonieraz) J.League Data Site
* Datuak: Q247519
# Arley de Queroz Sandim

Arley de Queroz Sandim (1986ko maiatzaren 25a - ) Brasilgo futbolaria da.
Hainbat futbol taldetan jokatu du, esaterako Sagan Tosu.

## Kanpo loturak

* (Japonieraz) J.League Data Site
* Datuak: Q4792222
# Arlington (Arizona)

Arlington Ameriketako Estatu Batuetako erroldak esleitutako leku bat da. Maricopa konderrian dago, Arizona estatuan. 150 biztanle ditu, 5,935473 kilometro koadroko azaleran banatuta.

## Ikus, gainera

* Maricopa konderria

## Kanpo estekak

* Datuak: Q4792251
# Antonio Alva Rosa Coutinho

Antonio Alva Rosa Coutinho (izengoitia: Almirante gorria ; Lisboa, 1926ko otsailaren 14a - 2010eko ekainaren 2a) Portugalgo militarra eta politikaria izan zen. 1974ko estatu kolpearen aitzindarietako bat izan zen. Portugalgo Salbazio Batzordeko kide izan zen, eta, almiranteorde egin ondoren, Angolako lehen komisario izendatu zuten. 1975ean, kargutik kendu zuten MPLA Angolako erakunde armatuari laguntzeagatik, eta Portugalgo Iraultzako Kontseiluko kide egin zen. Saraiva de Carvalhorekin batera, MFA erakundeko adar ezkertiarreko buruzagi izan zen. 1975ean, eskuindar gobernu berriak Iraultzako Kontseiluko postutik kendu zuen (1977). Armada utzi ondoren, Angolarekiko solidaritate-mugimenduetan eta ezkerreko alderdien aldeko kanpainetan parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q611384
# Antonio Arostegi

Antonio Arostegi Goienetxe (Aribe, 1843ko ekainaren 10a - Madril, 1920ko abenduaren 31) euskal ongile eta enpresaburu izan zen. Iruñeko eskola salestarren bultzatzailea izan zen Amerikatik itzuli ondoren, dirutza handia bildu baitzuen.

## Biografia

Antonio Arostegi Ariben jaio zen 1843ko ekainaren 10ean, Aribeko esklusa zaintzeaz eta mantentzeaz arduratzen zen familia xume batean. Gaztea zela Argentinara emigratu zuen, eta han ahalegin handiz eta urte gutxiren buruan dirutza handia lortu zuen. Buenos Airesen, harreman zuzena nuen emigratutako hainbat lagunekin, tartean Domingo Elizondo edo Ziriako Morea. Ohitura zen emigratu dirudunek beren diruarekin beren jaiotza-herriak garatzen laguntzea, eskolak, elizak edo iturriak eraikiz. Hala, Garraldako 1898ko sutearen ondoren, non ia etxe guztiak kiskalita eta suntsituta geratu ziren, haietako batzuk lanean aritu ziren.
Domingo Elizondok buztinezko teilak zituzten etxeak eraikitzen lagundu zuen (ordura arte buztinezkoak ziren, eta horrek sua zabaltzen lagundu zuen) eta Antonio Arostegik iturri bat eta garbitoki bat eraiki zituen. Arostegik, gainera, bertako eliza eta eskola eraikitzen lagundu zuen urte batzuk geroago.

## Erreferentziak

* Victor Manuel Egia Astibia (2017-11-26). Iruñeko Salestar Eskola Profesionalak

## Kanpo estekak

* Datuak: Q109944308
# Antonio Amundarain

Antonio Amundarain Garmendia (Elduain, Gipuzkoa, 1885eko apirilaren 26 – Madril, 1954ko apirilaren 19) antzerkigile eta idazlea izan zen.
"Sales" izeneko baserrian jaio zen.

## Lanak
### Antzerkia

* Bertan goxo (1913)
* Uste diñat! (1914)
* Zirt edo zart (1920)
* Egin zak on... (1921)
* Lore bat loitan (1932).

### Beste batzuk
## Ikus, gainera

* Euskal Herriko antzerkia
* Gipuzkoako idazleen zerrenda

## Kanpo loturak

* Antonio Amundarain (euskaraz.net)
* Antonio Amundarain literaturaren zubitegian
* Datuak: Q12253642
# Antonio Arraiz

    Artikulu hau idazle venezuelarrari buruzkoa da; beste esanahietarako, ikus «Arraitz».
Antonio Arraiz Mújica (Barquisimeto, Venezuela, 1903ko martxoaren 27 – Westport, AEB, 1962ko irailaren 16) idazle venezuelarra izan zen. Genero asko (olerkigintza, saiakera, ipuina, eleberria) jorratu zituen.

## Biografia

1912tik 1916ra Ikastetxe Katoliko Alemaniarrean ikasi zuen. 1919an AEBetara jo zuen, aktore eta hegazkinlaria izan nahian. 1922an Venezuelara itzuli eta kirol jardunean aritu zen.
1928an Juan Vicente Gómezen diktaduraren kontrako ikasleen protestaldietan parte hartu zuen eta 1933 arte La Rotundako zein Barquisimeto jaioterriko espetxe batzuetan sartu zuten. 1935ean Barquisimetoko El Heraldo egunkarian hasi zen lanean. Berriro atxilotuta, Ekuador eta Kolonbian erbesteratu behar izan zuen, 1936ko apirilean bere herrira itzuli arte. Itzulera posible egin zuen Eleazar López Contrerasen gobernuan zenbait kargu okupatu zituen, adibidez Carabobo estatuko gobernazioaren idazkaritza eta Venezuelak NBEn duen delegaritzan.
1943tik 1948ra El Nacional egunkariko zuzendaria izan zen. 1948an AEBetara joan zen betiko, Rómulo Gallegosen gobernuaren erorketarekin. Bertan NBEn lan egin zuen, 1962an hil arte.

## Lanak

Olerkari gisa ezin da lotu ez "18ko belaunaldi" ez "1928koarekin", azken honetatik hurbilago egon bazen ere.
* Áspero (1924, olerkiak). Orduko joerekin (erromantizismoa eta nativismoa) apurtu zuelako berrikuntza izan zen Ezagunenetakoa. Ameriketako jatorriko herrietako buruzagi batzuei dedikatua.
* Los lunares de la Virreina (1931, eleberria). Kartzelan idatzia.
* Parsimonia (1932). Argentinan argitaratua.
* Este Congreso debe disolverse (1936, saiakera).
* Puros hombres (1938, eleberria). Venezuelako eleberrigintzan mugarria. Euskal Herrian Txalapartak 2007an argitaratua.
* Cinco sinfonías (1939, olerkiak).
* Culto bolivariano (1940, saiakera).
* Dámaso Velásquez (1943, eleberria). 1950ean El mar es un potro izenburupean berrargitaratua.
* Cuentos de Tío Tigre y Tío Conejo (1945, ipuinak). Ezagunenetakoa.
* Todos iban desorientados (1951).
* El diablo que perdió su alma (1954).
* Suma poética (1966).

## Erreferentziak

* ↑ Txalapartak argitaratutako Puros hombres liburuko biografia.
* ↑ Analitica.com.
* ↑ Venezuelatuya.com.
* ↑ Mi punto.
* ↑ Antonio Arraiz, Globovisión.

## Ikus, gainera

* Barquisimeto

## Kanpo loturak

* Antonio Arraíz, Valmore Muñoz Arteagaren biografia eta olerkien ikerketa.
* Datuak: Q2883594
# Antonio Arregi

Antonio Arregi Igartza (Oñati, 1939ko ekainaren 3a) gipuzkoar apaiza da, Opus Deiko kidea. Quito eta Ibarrako gotzaina izandakoa, 2003an Guayaquilgo artzapezpiku izendatu zuten.

## Kanpo estekak

* Datuak: Q599653
* Multimedia: Antonio Arregui Yarza / Q599653
# Antonio Arriaga

Antonio Juan Arriaga Gurbista (Lezama, Amurrio, 1727ko ekainaren 23a - Tinta, Peru, 1780ko azaroaren 10a) arabar militarra izan zen. Hainbat agintari postu izan zituen Ameriketan.

## Biografia

Oso gaztetik hasi zen marinan, bere anaiak bezala. Buenos Airesen zegoela, 1753an, Jose Andonaegi gobernadoreak hiriaren babeserako kapitain izendatu zuen. 1756an Nuestra Sepora de Begoña barkuan Montevideora joan zen, tropa, armak eta elikagaiekin. 1758 eta 1760 bitartean Argentinako kostaldea bisitatu zuen eta planoak egin zituen. 1762an argentinar amerindien konpainia bat antolatu zuen ingelesen aurka borrokatzeko. Montevideo defendatu zuen ingeles eta portugesen aurka, eta lehenengoek atxilotu zuten.
Espainiak Canchisko probintziaren korregidore izendatu zuen. Bertan agintari zela Tupac Amaru II.a altxatu eta Arriaga urkatu zuen.

## Erreferentziak

* 1 2 «Arriaga Gurbista, Antonio Juan de» aunamendi.eusko-ikaskuntza.eus (Auñamendi Eusko Entziklopedia) (Noiz kontsultatua: 2018-11-04).
* ↑ Angel., Martínez Salazar,. ([1988?]). Presencia alavesa en América y Filipinas (1700-1825). Diputación Foral de Alava, Servicio de Publicaciones ISBN 8478210075. PMC 20391783. (Noiz kontsultatua: 2018-11-04).
* Datuak: Q58215128
# Badok hamahiru

Badok hamahiru Oskorri musika taldeak 1992an argitaratutako diskoa da. Taldeak egindako hamahirugarrena da, hain zuzen ere. Elkarrek ekoiztua hamaika abesti ditu guztira. Natxo de Felipek egin zuen ahotsa, akordeoia eta perkusioa, Anton Latxak ahotsa eta gitarra akustikoa, Bixente Martinezek gitarra elektrikoa, akustikoa eta mandolina eta Fran Lasuenek ahotsaz gain biolina jo zuen. Baxu elektrikoan Txarli de Pablok hartu zuen parte, Jose Urrejolak flauta eta saxofoia jo zuen eta Aitor Gorostizak txirula, flageoleta eta alboka.

## Abesti zerrenda

* Mode (Musika: Bixente Martinez-Hitzak: Jon Sarasua)
* Ezin ahaztu (Musika: Anton Latxa-Hitzak: Abel Enbeita)
* Euskaldun berriaren balada (Musika: Natxo de Felipe-Hitzak: Jon Sarasua)
* Osagarriak (Musika: Fran Lasuen-Hitzak: Pello Zabaleta)
* Alabatxoaren kantua (Musika: Bixente Martinez-Hitzak: Patziku Perurena)
* Zeruan daude izarrak (Musika: Bixente Martinez-Hitzak: Joxe Austin Arrieta)
* Negu partean mizpira (Musika: Bixente Martinez-Hitzak: Luis Berrizbeitia)
* Haur baten beharra (Musika: Natxo de Felipe-Hitzak: Jakes Ahamendaburu)
* Bilbo-Bilbao (Musika: Bixente Martinez-Hitzak: Jon Sarasua)
* Ilusio saltzailea (Musika: Fran Lasuen-Hitzak: Pello Zabaleta)
* Kausino, euskal filosofo (Musika: Durangoko plateroak-Hitzak: Natxo de Felipe)

## Erreferentziak

* ↑ BADOK.INFO:. Euskal Kantua. (Noiz kontsultatua: 2017-12-30).

## Kanpo estekak

* Datuak: Q12254652
# Badninish

Badninish, Eskoziako Highland eskualdeko baserriz osatutako etxalde bat da, Sutherland barrutian.

## Kanpo estekak

* Datuak: Q2406522
# Badnaban

Badnaban, Eskoziako Highland eskualdeko baserriz osatutako kostaldeko etxalde bat da, Sutherland barrutian.

## Kanpo estekak

* Datuak: Q4841056
# Arnes (Katalunia)

Arnes Kataluniako udalerria da, Terra Alta eskualdean eta Tarragonako probintzian kokatua. 2009ko urtarrilaren 1eko erroldaren arabera 488 biztanle zituen. 42,97 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.286 | 1.410 | 1.545 | 1.343 | 1.257 | 1.090 | 817 | 663 | 559 | 534 | 494 | 488 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Arnesko udalaren webgunea.
* Datuak: Q693287
* Multimedia: Arnes / Q693287
# Arnesano

Arnesano Italiako udalerri bat da. Lecceko probintzian kokatuta dago, Apulia eskualdean. 3.926 biztanle ditu, 13,56 kilometro koadroko azaleran banatuta.

## Mugakideak

Arnesanok honako udalerri hauekin egiten du muga:
Carmiano Lecce Monteroni di Lecce Copertino Leverano Novoli

## Kanpo estekak

* Datuak: Q52115
* Multimedia: Arnesano / Q52115
# Arnex-sur-Nyon

Arnex-sur-Nyon Suitzako udalerria da. Vaud kantonamenduan dago, Nyon barrutia barrutian. 2014an 235 biztanle zituen 2,04 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q43206
* Multimedia: Arnex-sur-Nyon / Q43206
# Arnes

Arnes honakoa izan daiteke:
* Arnes, Kataluniako udalerria.
* Arnes, gorputzari segurtasunagatik edo erosotasunagatik lotzen zaion tresna.
# Arnett (Oklahoma)

Arnett Oklahomako herri bat da. Ellis konderrian kokatua dago. 2010ean 524 biztanle zituen, 1,11 kilometro koadrotan banatuta.

## Ikus, gainera

* Ellis konderria

## Kanpo estekak

* Datuak: Q578195
* Multimedia: Arnett, Oklahoma / Q578195
# Arnex-sur-Orbe

Arnex-sur-Orbe Suitzako udalerria da. Vaud kantonamenduan dago, Jura-Nord vaudois barrutia barrutian. 2014an 630 biztanle zituen 7,62 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q43212
* Multimedia: Arnex-sur-Orbe / Q43212
# Arnegiko Errobi

Arnegiko Errobi —Luzaide ibaia izenaz ere ezaguna— Nafarroa Garaiko eta Nafarroa Behereko ibai bat da. Ibañetan jaiotzen da (itsas mailatik 1232 m gorago), eta Azkaraten Errobira isurtzen da.

## Geografia

Nafarroa Garaiaren eta Beherearen arteko muga (eta, beraz, Espainiaren eta Frantziaren artekoa ere) eratzen du Luzaideko ekialdean, Ondarrola eta Arnegi banatzen dituelarik Luzaidetik. Ondoren, Lasaren eta Uharte Garaziren arteko muga zehazten du.

## Igarotako udalerriak

* Nafarroa Garaia: Luzaide
* Nafarroa Beherea: Arnegi, Lasa, Uharte Garazi, Azkarate

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Euskaltzaindia: Euskal Onomastikaren Datutegia.

## Kanpo estekak

* Datuak: Q2563831
* Multimedia: Luzaide-Nive d'Arnéguy / Q2563831
# Arneiroz

Arneiroz Brasilgo udalerri bat da, Ceará estatuan kokatua. 7.429 biztanle ditu 1.066,362 km²ko eremuan.

## Ikus, gainera

* Ceará

## Kanpo estekak

* Datuak: Q952686
* Multimedia: Arneiroz / Q952686
# Autofokus

Autofokusa edota AF automatikoki fokuratzea ahalbideratzen duen argazki kamera eta beste zenbait gailu optikoen automatismo bat da. Bi autofokus mota daude: parsiboa, argazkia aterat behar zaion gaiak islatzen duen argia erabiltzen du, eta aktiboa, erabateko iluntasunean funtzionatu dezakeena.

## Kanpo estekak

* Datuak: Q210008
* Multimedia: Autofocus / Q210008
# Autogestio-sozialismo

* Autogestio-sozialismo
* Sozialismo motak
* Anarkista
* Arabiarra
* Autogestioa
* Blanquismoa
* Demokratikoa
* Ekologista
* Estatukoa
* Kristaua
* Libertarioa
* Merkatukoa
* Sozialdemokrazia
* Utopikoa
* XXI. mendekoa
* Zientifikoa
Autogestio-sozialismoa sozialismoaren eredu teoriko eta praktikoen multzo bat izendatzeko erabiltzen den terminoa da. Eredu horiek, nagusiki, lan egiten duten enpresetako langileen kudeaketa parte-hartzailea eta autonomoa azpimarratzen dute, baina beste esparru ekonomiko batzuetara ere heda daiteke, hala nola erkidegoetara, erkidegoetara, komunetara, alderdietara, federazioetara, konfederazioetara edo Estatura. Marxista, sozialista libertario eta sozialista demokratiko batzuek autogestio-sozialismoa defendatu dute, baita beste sozialista mota batzuek eta karlismoaren adar nagusiak ere.

## Erreferentziak

* ↑ Euskalterm: [Hiztegi terminologikoa] [2012]
* ↑ (Gaztelaniaz) Novaes, Henrique T.. Las bases del socialismo autogestionario: la contribución de István Mészáros. .

## Kanpo estekak

* Datuak: Q627232
* Multimedia: Socialist self-management (Yugoslavia) / Q627232
# Autofikzio

Literaturan, autofikzioa fikziozko autobiografia da, non idazlea, testuaren egilea, kontatzailea eta testuan agertzen den protagonista nagusia pertsona bera diren eta kontatzen dena autobiografia itxura osoarekin kontatzen da. Autofikzio testuaren harian idazlearen biografiarekin benetan bat ez datozen fikziozko elementuak ere sartu ohi dira. Autofikzioaren adibideak euskal literaturan Bernardo Atxagaren Nevadako egunak (2013) eta Kirmen Uriberen Bilbao-New York-Bilbao (2008) dira.
Autofikzioaren inguruan erreferentzia eta gogoeta ugari idatzi zituen Patxo Telleriak Alderray antzezlanean eskarmentu handiko narrazio-kontalari baten hitzetan.

## Erreferentziak

* ↑ tartean.com. ALDERRAY • Tartean Teatroa. (Noiz kontsultatua: 2023-05-26).
* ↑ «Tartean Teatroa konpainiak antzezlan berria du, "Alderray"» EITB 2022-03-08 (Noiz kontsultatua: 2023-05-26).

## Ikus, gainera

* Alderray (antzezlana)

## Kanpo estekak

* EiTB. Sautrela. Zer da autofikzioa?
* Datuak: Q10927187
# Autofinantzazio

Finantzetan, autofinantzaketa edo autofinantzazioa enpresa, inbertsio, proiektu edo jarduera batek behar dituen finantza-beharren berezko estaldura adierazten duen terminoa da, mailegu, kreditu eta bestelako kanpoko finantza-baliabiderik erabili gabe. Autofinantzaketa enpresako jabeen kapitalak erabiliz edo jarduerak berak sortzen dituen mozkinen bitartez gerta daiteke. Amortizazioa ere autofinantzaketa-modu bat da, horren bitartez enpresak aktiboen balioen gutxitzea aldiro hartzen baitu beregain, galera moduan.

## Kanpo estekak

* Datuak: Q2872566
# Autofede

Autofedea edo fede-autoa, Espainiako inkisizioak salatutakoei egotzitako epaiak jendaurrean aitortzera, eta zeremonia publiko horri zeritzon.
Saioari hasiera emateko Inkisidoreak heresien aurkako sermoia egiten zuen, eta ondoren epaiak irakurtzen zituen. Erruduntzat hartuak denen aurrean damutu eta bere errua aitortzen zuen. Hiltzera kondenatuak aginte zibilari pasatzen zitzaizkion hil zitzan.
Euskal Herrian, Zugarramurdiko "sorginei" Logroñon egindako autofedea izan zen ospetsuena (1610). Bertan, sei erre zituzten.

## Kanpo estekak

* Datuak: Q209966
* Multimedia: Auto-da-fe / Q209966
# Autogiro

Autogiroa edo girokopteroa hego birakariko aireontzia da, hau da, hegazkinak bezala hegan egiten du, baina bere hegala errotorea da, behetik gora igarotzen den haizearen eragin erlatiboagatik biratzen dena. Hori dela eta, hegazkinaren eta helikopteroaren arteko hibridoa dela esan daiteke: hegazkinaren antzera, helize batek bultzatzen du, baina, hegoez gain, helikopteroak bezalako errotorea du. Errotore hori ez dago hegazkinen motorrarekin konektatuta, beraz, askatasunez biratzen da ("autogiratzen da") aireak bultzatuta, euste indarra sortuz. Helikopteroan, aitzitik, propultsioa eta eustea errotorean gertatzen dira, motorrak berak bultzatuta.
* Datuak: Q208708
* Multimedia: Autogyros / Q208708